PMIndiaData/PMIndiaSum huggingface dataset:
প্রধানমন্ত্রী সকাশে ওন্টারিও এবং কানাডার প্রিন্স এডোয়ার্ড  দ্বীপের প্রধানমন্ত্রীগণ

প্রধানমন্ত্রী শ্রী নরেন্দ্র মোদি বুধবার ওন্টারিও’র প্রধানমন্ত্রী শ্রীমতি ক্যাথলিন ওয়াইনে এবং কানাডার প্রিন্স এডোয়ার্ড দ্বীপের প্রধানমন্ত্রী শ্রী এইচ. ওয়াডে ম্যাকলক্ল্যান-এর নেতৃত্বে এক প্রতিনিধি দলকে স্বাগত জানান| ওন্টারিও এবং কানাডার প্রিন্স এডোয়ার্ড দ্বীপের প্রধানমন্ত্রীগণ ভারত সরকারের গৃহীত নানা উদ্যোগ যেমন নির্মাণ ক্ষেত্র, দক্ষতা, পরিকাঠামো উন্নয়ন, পুনর্নবীকরণ শক্তি, নগর পুনর্গঠন, বর্জ্য ব্যবস্থাপনা, শিক্ষা, কৃষি ইত্যাদি ক্ষেত্রের গভীর প্রশংসা করেন| তাঁরা জানান যে, বিগত বছরে কানাডার পেনশন তহবিল সহ কানাডার ব্যবসায়ী ও বিনিয়োগকারীরা ভারত সম্পর্কে প্রবল উৎসাহ ও প্রত্যয় ব্যক্ত করেছেন| এটাই নয়াদিল্লিতে অনুষ্ঠিত (৪-৫ ফেব্রুয়ারি) ‘ভারত বিনিয়োগ সম্মেলনে’ কানাডার শক্তিশালী অংশগ্রহণের মাধ্যমে স্পষ্টরূপে প্রতীয়মান হয়েছে| প্রধানমন্ত্রী উল্লেখ করেন যে, ভারত কানাডার সঙ্গে সম্পর্ককে সর্বোচ্চ গুরুত্ব দিচ্ছে| তিনি এ প্রসঙ্গে ২০১৫ সালের এপ্রিল মাসে তাঁর কানাডা সফরের উল্লেখ করেন, যা ছিল কানাডায় ৪২ বছর পর ভারতীয় কোনো প্রধানমন্ত্রীর প্রথম দ্বিপাক্ষিক সফর| আর এই সফরের পর দ্বিপাক্ষিক সম্পর্কের উন্নয়ন দু’দেশের মধ্যে বিভিন্ন বিষয়ে সহযোগিতা ও পরিপূরক ক্ষেত্রকে উল্লেখযোগ্য করে তুলেছে| প্রধানমন্ত্রী তাঁর উষ্ণ শুভেচ্ছা জানান প্রধানমন্ত্রী জাস্টিন ট্রুডোকে এবং প্রত্যয় ব্যক্ত করেন যে, এ বছরের শেষের দিকে তাঁর ভারত সফর দু’দেশের মধ্যে কৌশলগত সহযোগিতাকে আরও গভীরতর করার সুযোগ তৈরি করে দেবে|
প্রধানমন্ত্রী আগামীকাল মুম্বাইয়ে এআইআইবি-এর তৃতীয় বার্ষিক বৈঠক উদ্বোধন করবেন

প্রধানমন্ত্রী শ্রী নরেন্দ্র মোদী আগামীকাল (২৬ জুন) মুম্বাই সফর করবেন।তিনি সেখানে এশীয় পরিকাঠামো বিনিয়োগ ব্যাঙ্কের (এআইআইবি) তৃতীয় বার্ষিক বৈঠক উদ্বোধন করবেন। এশীয় মহাদেশ ও তার বাইরে আর্থ-সামাজিক ব্যবস্হার মানোন্নয়নের উদ্দেশ্যে বহুক্ষেত্রীয় একটি উন্নয়নমূলক প্রতিষ্ঠানিক হিসেবে এই ব্যাঙ্ক গঠিত হয়েছে। এই ব্যাঙ্কের এ বছরের বৈঠকের মূল আলোচ্য বিষয় হল ‘পরিকাঠামো ক্ষেত্রে অর্থলগ্নি : উদ্ভাবন ও সহযোগিতা’। পরিকাঠামো ক্ষেত্রে সুসংহত বিনিয়োগ ব্যবস্হার মাধ্যমে এক সুস্হায়ী ভবিষ্যৎ গড়ে তোলার লক্ষ্যে সরকারি ও অন্যান্য সংগঠনের কর্তাব্যক্তিরা বৈঠকে তাদের মতামত ও দৃষ্টিভঙ্গি বিনিময় করবেন। এবারের বৈঠকের অপর একটি উল্লেখযোগ্য বিষয় হল এশীয় পরিকাঠামো মঞ্চের সূচনা। এই মঞ্চের সঙ্গে পরিকাঠামো প্রসার ও মানোন্নয়নের সঙ্গে জড়িত পেশাদাররা সামিল হতে পারবেন এবং গুরুত্বপূর্ণ পরিকাঠামোগত চাহিদা পূরণে উদ্ভাবনী বিনিয়োগ পদ্ধতি আরও সুগম করে তোলার পক্ষে তারা মত বিনিময় করতে পারবেন। বৈঠক শেষে প্রধানমন্ত্রী বাণিজ্যিক কর্তাব্যক্তি ও শিল্প সংস্হার প্রতিনিধিদের সঙ্গে অর্থনৈতিক অগ্রগতি, পরিকাঠামো উন্নয়ন, নীতি উদ্যোগ, বিনিয়োগ, উদ্ভাবন ও কর্মসংস্হানের মতো বিষয়গুলি আলাপ-আলোচনা করবেন। /…
২০১৯-এর সাধারণ নির্বাচনে ব্যবহারের জন্য ভিভিপিএটি সংগ্রহের প্রস্তাবে অনুমোদন কেন্দ্রীয় মন্ত্রিসভার

আগামী ২০১৯ সালের সাধারণ নির্বাচনে ভোটার ভেরিফায়েবল পেপার অডিট ট্রেল(ভিভিপিএটি) মেশিন সংগ্রহের এক প্রস্তাবে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএই ধরনের ১৬,১৫,০০০টি ভিভিপিএটি মেশিন ক্রয়ের অনুমতি দেওয়া হয়। প্রতিটি মেশিনেরজন্য কর ও মাশুল বাদে খরচ পড়বে ১৯,৬৫০ টাকা। ফলে, প্রয়োজনীয় সংখ্যক ভিভিপিএটিসংগ্রহের জন্য ব্যয়ের পরিমাণ দাঁড়াবে ৩,১৭৩ কোটি ৪৭ লক্ষ টাকা । ব্যয়ের এই পরিমাণঅবশ্য কর ও মাশুল ছাড়াই হিসাব করা হয়েছে। ২০১৭-১৮ এবং ২০১৮-১৯ অর্থ বছরে মেশিনগুলিকেনা হবে ব্যাঙ্গালোরের ভারত ইলেক্ট্রনিক্স লিমিটেড এবং হায়দরাবাদের ইলেক্ট্রনিক্সকর্পোরেশন অফ ইন্ডিয়া লিমিটেড-এর কাছ থেকে। সরকারি এই সিদ্ধান্ত গ্রহণের ফলে ২০১৯ সালের সাধারণ নির্বাচনে দেশেরসবক’টি ভোটগ্রহণ কেন্দ্রে ভিভিপিএটি মেশিন বসানোর কাজ অনেক সহজ হয়ে উঠল নির্বাচনকমিশনের পক্ষে। এই মেশিন সংস্থাপনের ফলে সঠিক পরিচিতি ও ভোটদান সম্পর্কে ভোটদাতারাযেমন সন্তুষ্ট থাকবেন, অন্যদিকে তেমনই সম্পূর্ণ প্রক্রিয়াটিও হয়ে উঠবে স্বচ্ছতর।সংশ্লিষ্ট ভোটার পছন্দের প্রার্থীর নাম অনুযায়ী যখন মেশিনের বোতাম টিপবেন, তখনব্যালট স্লিপ নামে একটি কাগজের স্লিপ বেরিয়ে আসবে যাতে পছন্দের প্রার্থীর নাম,ক্রমিক সংখ্যা এবং প্রতীক চিহ্ন দেওয়া থাকবে। সংশ্লিষ্ট ভোটার একটি বিশেষ পর্দারমাধ্যমে এগুলি দেখতে পাবেন মাত্র ৭ সেকেন্ডের জন্য। তারপরই সেটি স্বয়ংক্রিয়পদ্ধতিতে জমা পড়ে যাবে সিল করা একটি ড্রপ বক্সে। এই প্রক্রিয়ায় স্লিপটি ভোটারেরহাতে যাবে না এবং দ্বিতীয় কোন ব্যক্তি সেটি দেখতেও পাবেন না। প্রসঙ্গত উল্লেখ্য, শীর্ষ আদালত ২০১৩-র ৮ অক্টোবরের এক আদেশে পর্যায়ক্রমেভিভিপিএটি চালু করার নির্দেশ দিয়েছিল কেন্দ্রীয় সরকারকে। এজন্য প্রয়োজনীয় অর্থেরসংস্থান করতেও বলা হয় শীর্ষ আদালতের পক্ষ থেকে। /
একাদশ ব্রিকস্‌ শিখর সম্মেলনের ফাঁকে প্রধানমন্ত্রীর সঙ্গে ব্রাজিলের রাষ্ট্রপতির বৈঠক

প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্‌ শিখর সম্মেলনের ফাঁকে বুধবার ব্রাজিলের রাষ্ট্রপতি মিঃ জাইর মেসিয়াস বলসোনারো-র সঙ্গে এক বৈঠকে মিলিত হন। প্রধানমন্ত্রী শ্রী মোদী আগামী বছর ভারতের প্রজাতন্ত্র দিবস উদযাপন অনুষ্ঠানে ব্রাজিলের রাষ্ট্রপতি মিঃ বলসোনারো-কে প্রধান অতিথি হিসাবে উপস্থিত থাকার আমন্ত্রণ জানিয়েছেন। এই আমন্ত্রণ সেদেশের রাষ্ট্রপতি কৃতজ্ঞতার সঙ্গে স্বীকার করেছেন। বৈঠকে উভয় নেতাই দু’দেশের মধ্যে কৌশলগত অংশীদারিত্ব আরও বাড়ানোর বিষয়ে সম্মত হন। প্রধানমন্ত্রী শ্রী মোদী বলেন, বাণিজ্য সংক্রান্ত বিষয়গুলি নিয়ে আলাপ-আলোচনার ব্যাপারে তিনি অত্যন্ত আশাবাদী। ভারতে কৃষি সরঞ্জাম, পশুপালন, মাঠ থেকে ফসল সংগ্রহ সংক্রান্ত আধুনিক প্রযুক্তি এবং জৈব জ্বালানির মতো বিভিন্ন ক্ষেত্রে ব্রাজিলের বিনিয়োগের সম্ভাবনাগুলির কথাও তিনি উল্লেখ করেন। এই ক্ষেত্রগুলিতে সাহায্যের ব্যাপারে ব্রাজিলের আগ্রহের কথা প্রকাশ করে সেদেশের রাষ্ট্রপতি জানান, আগামী বছর ভারত সফরের সময় একটি বড় বাণিজ্য প্রতিনিধি দলও তাঁর সঙ্গে থাকবে। দুই নেতাই মহাকাশ ও প্রতিরক্ষা সহ একাধিক বিষয়ে সহযোগিতার নানা দিক নিয়ে আলোচনা করেন। ভারতীয় নাগরিকদের ভিসা ছাড়াই ব্রাজিল সফরের জন্য রাষ্ট্রপতির ঘোষণাকে প্রধানমন্ত্রী স্বাগত জানান।
সার্ক সদস্য দেশগুলির জন্য মুদ্রা বিনিময় কাঠামোতে সংশোধনের প্রস্তাবে কেন্দ্রীয় মন্ত্রিসভার সায়

ধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে অনুরোধকারী সার্ক সদস্য দেশগুলির পরিস্থিতি এবং ভারতের অভ্যন্তরীণ চাহিদার বিষয়টি যথাযথভাবে বিবেচনার পর ২ বিলিয়ন মার্কিন ডলার ব্যয় সীমার মধ্যে পরিচালিত ৪০০ মিলিয়ন মার্কিন ডলার মূল্যের অর্থের ক্ষেত্রে অতিরিক্ত বিনিময় ব্যবস্থাকে একত্রিত করা সহ বিনিময়ের মেয়াদ, রোল ওভার প্রভৃতি ক্ষেত্রের পরিচালনা সংক্রান্ত পন্থা-পদ্ধতি আরও নমণীয় করার জন্য সার্ক সদস্যভুক্ত দেশগুলির স্বার্থে মুদ্রা বিনিময় কাঠামো সংশোধনের প্রস্তাবে কর্মপরবর্তী অনুমোদন মিলেছে। বিশ্ব অর্থ ব্যবস্থায় ব্যাপক আর্থিক ঝুঁকি এবং অস্তিরতার দরুণ সার্ক সদস্য দেশগুলির স্বল্পমেয়াদী বিনিময় চাহিদা পূর্ববর্তী সহমতের তুলনায় বেশি হতে পারে। স্বীকৃত সার্ক বিনিময় কাঠামোর আওতায় অতিরিক্ত বিনিময় ব্যবস্থাকে একত্রিত করার ফলে বিনিময় ক্ষেত্রের প্রয়োজনীয় সুযোগ তৈরি হবে। এছাড়া, সার্ক বিনিময় কাঠামোর আওতায় বর্তমানে নির্ধারিত পরিমাণের চেয়ে বেশি অর্থের বিনিময়ের ক্ষেত্রে সার্ক সদস্যভুক্ত দেশগুলির কাছ থেকে পাওয়া অনুরোধের প্রেক্ষিতে ভারতের দ্রুত ব্যবস্থা গ্রহণ সম্ভব হবে। ভারতীয় রিজার্ভ ব্যাঙ্ক অতিরিক্ত বিনিময় ব্যবস্থার সুবিধাপ্রাপ্ত সার্ক দেশগুলির কেন্দ্রীয় ব্যাঙ্কের সঙ্গে দ্বিপাক্ষিক পর্যায়ে সমগ্র ব্যবস্থার পরিচালনা প্রক্রিয়ার ব্যাপারে আলাপ-আলোচনা চালাবে। উল্লেখ করা যেতে পারে, সার্ক সদস্য দেশগুলির জন্য কেন্দ্রীয় মন্ত্রিসভা ২০১২-র পয়লা মার্চ মুদ্রা বিনিময় চুক্তি অনুমোদন করে।
ভিডিও কনফারেন্সের মাধ্যমে বারাণসীর কার্পেট এক্সপো-তে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ (২১শে অক্টোবর, ২০১৮) ভিডিও কনফারেন্সের মাধ্যমে বারাণসীর কার্পেট এক্সপো-তে ভাষণ দেন। দেশ-বিদেশের অতিথি-অভ্যাগতদের স্বাগত জানিয়ে প্রধানমন্ত্রী বলেন, এই প্রথম বারাণসীর দীনদয়াল হস্তকলা সাঙ্কুলে ‘ইন্ডিয়া কার্পেট এক্সপো’র আয়োজন করা হয়েছে। কার্পেট শিল্পক্ষেত্রে বারাণসী, ভাদোই এবং মির্জাপুর – গুরুত্বপূর্ণ এই তিন কেন্দ্রের উল্লেখ করেন প্রধানমন্ত্রী। তিনি বলেন, হস্তশিল্প এবং ক্ষুদ্র ও মাঝারি শিল্পগুলিকে উৎসাহিত করতে বিভিন্ন উদ্যোগ গ্রহণ করা হচ্ছে। প্রধানমন্ত্রী বলেন, ভারতে হস্তশিল্পের দীর্ঘ ঐতিহ্য রয়েছে, সেক্ষেত্রে বারাণসীর এক গুরুত্বপূর্ণ ভূমিকা রয়েছে। এ প্রসঙ্গে তিনি মহান সন্ত কবি কবীরের কথা উল্লেখ করেন যিনি ঐ অঞ্চলেরই বাসিন্দা ছিলেন। প্রধানমন্ত্রী বলেন, স্বাধীনতা সংগ্রামে এবং নিজেদের ওপর আস্থা বাড়িয়ে তুলতে হস্তশিল্প বরাবরই উৎসাহের অন্যতম উৎস হয়ে উঠেছে। এ প্রসঙ্গে প্রধানমন্ত্রী, মহাত্মা গান্ধী, সত্যাগ্রহ এবং চরকার কথাও উল্লেখ করেন। প্রধানমন্ত্রী বলেন, ভারত বর্তমানে কার্পেটের বৃহত্তম উৎপাদনকেন্দ্র হয়ে উঠেছে এবং কার্পেটের বিশ্ব বাণিজ্যের ৩৫ শতাংশই ভারতের দখলে রয়েছে। কার্পেটের রপ্তানি উল্লেখযোগ্যভাবে বেড়েছে বলেও তিনি উল্লেখ করেন। উঠতি মধ্যবিত্ত শ্রেণী এবং এক্ষেত্রে সরকারি সুযোগ-সুবিধা – এই দুটি বিষয়ই কার্পেট শিল্পের বিকাশে অন্যতম ভূমিকা নিয়েছে। কার্পেট প্রস্তুতকারকদের দক্ষতার প্রশংসা করে তিনি বলেন, ‘মেড ইন ইন্ডিয়া কার্পেট’ তথা ভারতে তৈরি কার্পেট আজ এক উল্লেখযোগ্য ব্র্যান্ড হয়ে উঠেছে। কার্পেট রপ্তানিকারকদের বিভিন্ন সুযোগ-সুবিধা দেওয়া হয়ে থাকে এবং বিশ্বমানের শ্রমিক থাকার দরুণই কার্পেট শিল্পের দ্রুত বিকাশ ঘটেছে বলে প্রধানমন্ত্রী উল্লেখ করেন। /
স্পেকট্রাম সম্পর্কে মন্ত্রিসভার সিদ্ধান্ত

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ প্রশাসনিকভাবে বন্টন করা স্পেকট্রামগুলির ক্ষেত্রে উদার নীতি গ্রহণের সিদ্ধান্ত নেওয়া হয়। যে সমস্ত ক্ষেত্রে বাজার নির্ধারিত মূল্যের কোন সন্ধান পাওয়া যায় না, সেক্ষেত্রে এই উদার নীতি গ্রহণ করা হবে। এর ফলে, নতুন নতুন প্রযুক্তি চালু করার মাধ্যমে স্পেকট্রামের সর্বোচ্চ সদ্ব্যবহার সম্ভব করা যাবে। টেলিযোগাযোগ ক্ষেত্রের নিয়ন্ত্রক সংস্থা ট্রাই-এর সুপারিশক্রমেই সরকার এই নীতি গ্রহণের সিদ্ধান্ত নিয়েছে। এর ফলে, এই প্রক্রিয়ার মাধ্যমে ১,৩০০ কোটি টাকার মতো আয় হবে বলে আশা করা হচ্ছে।
প্রধানমন্ত্রী কেভাড়িয়ায় প্রযুক্তি নিদর্শন-স্থলের উদ্বোধন করলেন

প্রধানমন্ত্রী শ্রী নরেন্দ্র মোদী আজ গুজরাটের কেভাড়িয়ায় প্রযুক্তি নিদর্শন-স্থলের উদ্বোধন করেন। এখানে পুলিশ ও আধা-সামরিক বাহিনীর ব্যবহৃত বিভিন্ন আধুনিক প্রযুক্তির নিদর্শনের পাশাপাশি, একাধিক মারাত্মক অস্ত্রের প্রদর্শনীও রয়েছে। সিআইএসএফ, সিআরপিএফ, বিএসএফ, এনএসজি এবং একাধিক পুলিশ বাহিনীর পক্ষ থেকে অসামরিক বিমানবন্দরের নিরাপত্তা, নিরাপত্তা বাহিনীগুলির আধুনিকীকরণ, ডিজিটাল উদ্যোগ সহ বিভিন্ন বিষয়ের সঙ্গে জড়িত আধুনিক প্রযুক্তির নিদর্শন রাখা হয়েছে। সিআইএসএফ – এর পক্ষ থেকে বিমানবন্দরগুলিতে মুখাবয়ব যাচাই প্রযুক্তি সহ অন্যান্য আধুনিক প্রযুক্তি তুলে ধরা হয়েছে। জাতীয় নিরাপত্তা বাহিনী এনএসজি-র পক্ষ থেকে বিভিন্ন ধরনের নিরাপত্তা সংক্রান্ত সামগ্রী, আধুনিক অস্ত্রশস্ত্র, দূর-নিয়ন্ত্রিত যান ও সাজসরঞ্জামের নিদর্শন রয়েছে। কেন্দ্রীয় স্বরাষ্ট্র মন্ত্রক এই প্রদর্শনীতে যে কোনও ধরনের আপৎকালীন পরিস্থিতি মোকাবিলায় একক নম্বর হিসাবে ১১২ নম্বরে ফোন করার সুবিধা তুলে ধরেছে। এছাড়াও, মন্ত্রকের পক্ষ থেকে যৌন হেনস্থাকারীদের বিভিন্ন বিবরণ সম্বলিত জাতীয় তথ্য ভাণ্ডার, ই-মুলাকাত এবং অন্যান্য ডিজিটাল উদ্যোগগুলি তুলে ধরা হয়েছে। কেন্দ্রীয় সংরক্ষিত পুলিশ বাহিনী (সিআরপিএফ)-র স্টলে এই বাহিনীর জওয়ানদের অসীম সাহসিকতা ও দেশ সেবার নিদর্শন-স্বরূপ প্রদেয় পদকগুলিকে রাখা হয়েছে। এই বাহিনীর প্রতিষ্ঠার পর থেকে সাহসিকতার নানা কাহিনী এবং যুদ্ধ ক্ষেত্রে স্মরণীয় ঘটনাগুলির কথাও প্রদর্শনীতে স্থান পেয়েছে। এই উপলক্ষে প্রধানমন্ত্রী গুজরাট পুলিশের একটি প্রদর্শনীও ঘুরে দেখেন। প্রদর্শনীতে গুজরাট পুলিশের বিশ্বাস প্রকল্প ও আধুনিক প্রযুক্তির প্রয়োগের নিদর্শন রাখা হয়েছে। দিল্লি পুলিশ তাঁদের কাজকর্মে ডিজিটাল উদ্যোগগুলিকে তুলে ধরেছে। অন্যদিকে, জম্মু ও কাশ্মীর পুলিশ সুরক্ষা ও নিরাপত্তা সুনিশ্চিত করার কাজে ব্যবহৃত মোটর গাড়িগুলিকে প্রদর্শনীতে স্থান দিয়েছে। …
জম্মু ও কাশ্মীরের মুখ্যমন্ত্রী মুফতি মহম্মদ সৈয়দ-এর প্রয়াণে শোক প্রকাশ করলেন প্রধানমন্ত্রী

এক বার্তায় তিনি বলেছেন, “মুফতি সাহেবের মৃত্যু জম্মু ও কাশ্মীরে এক বিরাট শূন্যতা এনে দিয়েছে। তাঁর দৃষ্টান্তমূলক নেতৃত্ব মানুষের জীবনে বড় প্রভাব ফেলেছিল। তাঁর আত্মার শান্তি কামনা করি। তাঁর কূটনীতি তাঁকে অনন্য করে তুলেছে। তাঁর দীর্ঘ রাজনৈতিক জীবনে রাজনৈতিক প্রেক্ষাপটে বহু গুণমুগ্ধের সম্মান তিনি পেয়েছেন। তাঁর নেতৃত্বে জম্মু ও কাশ্মীরে ক্রমে স্থিতিশিল হয়ে উঠছিল। আমরা সকলে তাঁর অভাব অনুভব করব। তাঁর পরিবার ও সমর্থকদের সমবেদনা জানাই।“
প্রধানমন্ত্রী খাজামইনুদ্দীন চিস্তির দরগায় দেওয়ার জন্য চাদর   তুলে দিলেন

প্রধানমন্ত্রী শ্রী নরেন্দ্রমোদী আজ আজমির শরিফে, খাজা মইনুদ্দীন চিস্তির দরগায় দেওয়ার জন্য একটি চাদর,সংখ্যালঘু বিষয়ক মন্ত্রী শ্রী মুক্তার আব্বাস নাকভির হাতে তুলে দেন। প্রধানমন্ত্রী খাজামইনুদ্দীন চিস্তির বার্ষিক উরস্ উপলক্ষে, সারা বিশ্বে তাঁর অগনিত অনুগামীদেরঅভিনন্দন ও শুভেচ্ছা জানান।
গোয়ার প্রতিষ্ঠা দিবসে শুভেচ্ছা প্রধানমন্ত্রীর

নয়াদিল্লী, ৩০ মে, ২০২২ প্রধানমন্ত্রী শ্রী নরেন্দ্র মোদী গোয়ার প্রতিষ্ঠা দিবসে গোয়াবাসীদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “গোয়ার প্রতিষ্ঠা দিবসে রাজ্যবাসীদের শুভেচ্ছা। সুন্দর প্রাকৃতিক সৌন্দর্য্য এবং পরিশ্রমী মানুষের আশীর্বাদধন্য হল এই রাজ্য। এটি বিশ্বের সমস্ত প্রান্তের মানুষকে আকর্ষণ করে। আগামীদিনে গোয়া যাতে অগ্রগতির নতুন উচ্চতা অতিক্রম করতে পারে তার জন্য আমি প্রার্থনা জানাই।”
স্বাস্থ্য ও পরিবার কল্যাণ বিভাগের অধীনস্ত স্বশাসিত সংস্থাগুলোকেযুক্তিসঙ্গত করার অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার ‘রাষ্ট্রীয় আরোগ্য নিধি’ (আর.এ.এন.) এবং ‘জনসংখ্যা স্থিরতা কোষ’(জে.এস.কে.) নামের স্বশাসিত সংস্থাগুলোকে বন্ধ করে দেওয়া এবং এদের কাজকে স্বাস্থ্যও পরিবার কল্যাণ বিভাগের (ডি.এইচ.এফ.ডব্লিউ.) ওপর ন্যাস্ত করার প্রস্তাবে অনুমোদনদিল| এই উদ্যোগের ফলে স্বাস্থ্য ও পরিবার কল্যাণ বিভাগের সংস্থাগুলোরবর্তমান বিধিনিয়ম পর্যালোচনা ও আন্তঃ-মন্ত্রণালয় আলোচনা সম্ভব হবে| এক বছরেরমধ্যেই এই সিদ্ধান্তকে রূপায়ণ করা হবে| রাষ্ট্রীয় আরোগ্য নিধি (আর.এ.এন.) গঠন করা হয়েছিলকেন্দ্রীয় সরকারের নির্ধারিত হাসপাতালগুলোতে দরিদ্র মানুষের চিকিত্সা পাওয়ারক্ষেত্রে আর্থিক সহায়তা দেওয়ার জন্য| এর জন্য ওই হাসপাতালগুলোর মেডিক্যালসুপারিনটেনডেন্টকে কিছু অর্থ আগে থেকেই দেওয়া হয়, যা থেকে তিনি ঘটনা বুঝে সহায়তাপ্রদান করেন| কিন্তু যেহেতু ডি.এইচ.এফ.ডব্লিউ.-এর পক্ষ থেকে এই তহবিল হাসপাতালকেদেওয়া হয়ে থাকে, তাই হাসপাতালকেই সারাসরি এই অর্থ দেওয়া যায়| অর্থাত আর.এ.এন.-এরকাজকে ডি.এইচ.এফ.ডব্লিউ.-এর ওপরই ন্যাস্ত করা যায়| আর.এ.এন. সোসাইটি তাই স্বশাসিতসংস্থা হিসেবে আর থাকবে না| সেইসঙ্গে ‘স্বাস্থ্যমন্ত্রী ক্যান্সার রোগী তহবিল’ও(এইচ.এম.সি.পি.এফ.) চলে যাবে ডি.এইচ.এফ.ডব্লিউ.-এর কাছে| এরজন্য একবছর সময় ধরাহয়েছে| অন্যদিকে জনসংখ্যা স্থিরতা কোষ (জে.এস.কে.) স্থাপন করাহয়েছিল ২০০৩ সালে| একশ কোটি টাকা তহবিলের এই কোষ গঠন করা হয়েছিল জনসংখ্যারস্থিতিশীলতার কৌশল সম্পর্কে সচেতনতা বৃদ্ধি করার জন্য| সুনির্দিষ্ট এলাকাগুলোতেজে.এস.কে. বিভিন্ন কর্মসূচি করে থাকে| মন্ত্রক থেকে জে.এস.কে.-এর কাছে নিয়মিত অর্থপ্রদানের ব্যবস্থা ছিলনা| জনসংখ্যা স্থিতিশীল রাখার কৌশলের জন্য যে বেসরকারি ওকর্পোরেটদের অর্থ সহায়তার প্রয়োজন, তা জে.এস.কে.-এর মধ্য দিয়ে আসতো| জনসংখ্যাস্থিতিশীল রাখা নিয়ে জে.এস.কে. কাজ করে যেতে থাকলেও একটি স্বশাসিত সংস্থা হিসেবেএর প্রয়োজনীয়তা নেই| তাই ডি.এইচ.এফ.ডব্লিউ. থেকেই একটি তহবিল হিসেবে জে.এস.কে.-কে পরিচালিতকরা হবে| ব্যয় পরিচালনা আয়োগের পরামর্শ অনুযায়ী নীতি আয়োগ ডি.এইচ.এফ.ডব্লিউ.-এরঅধীনস্ত ১৯টি স্বশাসিত সংস্থার পর্যালোচনা করেছে এবং এগুলোকে যুক্তিসঙ্গত করারপ্রস্তাব দিয়েছে| এই সংস্থাগুলোর কাজকর্মের ফলাফলকে আরও উন্নত করার জন্যই এইউদ্যোগ|
প্রধানমন্ত্রী রাধা স্বামী সৎসঙ্গ ব্যাস-এর দর্শন করেছেন

নয়াদিল্লি, ০৫ নভেম্বর, ২০২২ প্রধানমন্ত্রী শ্রী নরেন্দ্র মোদী আজ রাধা স্বামী সৎসঙ্গ ব্যাস-এর দর্শন করেন। তিনি বাবা গুরিন্দর সিং ধিলো-র সঙ্গে কথা বলেন ও সেখানকার কাজকর্ম ঘুরে দেখেন। ট্যুইট বার্তায় প্রধানমন্ত্রী বলেন; “রাধা স্বামী সৎসঙ্গ ব্যাস-এর দর্শন করতে পেরে ও সেখানে চলতে থাকা নানান অসাধারণ কাজ দেখে আমি আনন্দিত। বাবা গুরিন্দর সিং ধিলো-র সঙ্গে বিশেষ আলোচনা হয়েছে। তাঁর সেবামূলক মানসিকতা প্রশংসার দাবি রাখে, পাশাপাশি অন্যদের উদ্বুদ্ধও করে।”
সংসদে প্রধানমন্ত্রীর বিবৃতি

মাননীয় অধ্যক্ষ মহাশয়, আজ আমি আপনাদের সঙ্গে একটি গুরুত্বপূর্ণ এবং ঐতিহাসিক বিষয়ে তথ্য ভাগ করে নিতে এসেছি। এই বিষয়টি আমার মতোই আমাদের প্রিয় ভাই-বোনেদের কাছেও হৃদয়স্পর্শী। আমি এই বিষয়ে বক্তব্য রাখতে সম্মানিত বোধ করছি। এই বিষয়টি রাম জন্মভূমি এবং অযোধ্যায় ভগবান শ্রী রামের জন্মস্হানে চমৎকার মন্দির নির্মাণ সম্পর্কিত। মাননীয় অধ্যক্ষ মহাশয়, আমি গত বছর ৯ই নভেম্বর গুরুনানক দেবজির ৫৫০তম প্রকাশ পর্ব উপলক্ষ্যে পাঞ্জাবে কর্তারপুরসাহিব করিডর জাতির উদ্দেশ্যে উৎসর্গ অনুষ্ঠানে ছিলাম। এটা ছিল সেই পবিত্র স্হান যেখানে আমি রাম জন্মভূমির বিষয়ে দেশের সর্বোচ্চ আদালতের ঐতিহাসিক রায় সম্পর্কে জানতে পারি। এই রায়ে মাননীয় সুপ্রিম কোর্ট জানিয়েছিল রাম জন্মভূমির ভিতর এবং বাইরের বিতর্কিত জমি ভগবান শ্রী রাম লালা বিরাজমানের। মাননীয় সুপ্রিম কোর্ট তার রায়ে এও জানিয়েছিল যে কেন্দ্রীয় এবং রাজ্য সরকার উভয়ে পরামর্শ-আলোচনা করে সুন্নি সেন্ট্রাল ওয়াকফ বোর্ডকে পাঁচ একর জমি বরাদ্দ করবে। মাননীয় অধ্যক্ষ মহাশয়, আজ আমি এই মহান কক্ষে এবং দেশবাসীকে একথা জানাতে পেরে খুব খুশি হচ্ছি যে সুপ্রিম কোর্টের রায়কে স্মরণে রেখে এদিন সকালে কেন্দ্রীয় মন্ত্রিসভার বৈঠকে এব্যাপারে গুরুত্বপূর্ণ সিদ্ধান্ত নেওয়া হয়েছে। সুপ্রিম কোর্টের নির্দেশ অনুযায়ী আমাদের সরকার ভগবান শ্রী রামের জন্মভূমিতে সুন্দর মন্দির নির্মাণ বিষয়ে বিস্তারিত প্রকল্প এবং এ সংক্রান্ত অন্যান্য বিষয় প্রস্তুত করেছে। সুপ্রিম কোর্টের নির্দেশ মতোই ‘শ্রী রাম জন্মভূমি তীর্থক্ষেত্র’ নামে একটি স্বশাসিত ট্রাস্ট গঠনের প্রস্তাব পাশ হয়েছে। এই ট্রাস্ট সম্পূর্ণ স্বাধীনভাবে অযোধ্যায় ভগবান শ্রী রামের জন্মভূমতিতে সুন্দর এবং পবিত্র রাম মন্দির নির্মাণ করতে পারলে এবং এ সংক্রান্ত অন্যান্য বিষয়ে নিজের মতো সিদ্ধান্ত গ্রহণ করতে পারবে। মাননীয় অধ্যক্ষ মহাশয়, মাননীয় সুপ্রিম কোর্টের নির্দেশ মতো আলাপ-আলোচনার পর সুন্নি সেন্ট্রাল ওয়াকফ বোর্ডকে পাঁচ একর জমি দেওয়ার জন্য উত্তরপ্রদেশ সরকারকে অনুরোধ করা হয়েছে। রাজ্য সরকার এই বিষয়টি খতিয়ে দেখছে। মাননীয় অধ্যক্ষ মহাশয়, আমরা সকলেই ভগবান শ্রী রামের মহান পবিত্রতা সম্পর্কে, অযোধ্যার ইতিহাস বিষয়ে এবং অযোধ্যা ধামের পবিত্রতা সম্পর্কে অবগত। এই সবকিছুই ভারতের নৈতিকতা, আদর্শ এবং আত্মার সঙ্গে সংপৃক্ত। অযোধ্যায় শ্রী রামের সুন্দর মন্দির নির্মাণের সময় বর্তমান এবং আগামী দিনে রামলালা দর্শনে অসংখ্য পুণ্যার্থী ও তাদের আবেগের কথা স্মরণে রেখে কেন্দ্রীয় সরকার আরও একটি গুরুত্বপূর্ণ সিদ্ধান্ত গ্রহণ করেছে। আমাদের সরকার অযোধ্যা রায়ে অধিগৃহীত সমগ্র জমির মধ্যে প্রায় ৬৭.৭০৩ একর জমি নবগঠিত ট্রাস্ট ‘শ্রী রাম জন্মভূমি তীর্থক্ষেত্র’কে প্রদান করার সিদ্ধান্ত নিয়েছে। মাননীয় অধ্যক্ষ মহাশয়, গত বছর ৯ই নভেম্বর রাম জন্মভূমির ওপর রায় ঘোষনার পর দেশবাসী আমাদের গণতান্ত্রিক ব্যবস্হায় পূর্ণ আস্হা রেখে পরিণতমনস্কতার পরিচয় দিয়েছেন। আজ আমি এই কক্ষে আমাদের প্রিয় নাগরিকদের পরিপূর্ণ স্বভাবের জন্য ধন্যবাদ জানাই। আমাদের সংস্কৃতি এবং ঐতিহ্য ’বসুধৈব কুটুম্বকম’ এবং ‘সর্বে ভবন্তু সুখাইন’-এই দর্শনের ওপর ভিত্তি করেই গড়ে উঠেছে এবং এখান থেকেই আমরা এগিয়ে যাওয়ার অনুপ্রেরণা পাই। ভারতে হিন্দু, মুসলিম শিখ, খ্রীষ্টান, বৌদ্ধ, পার্শি অথবা জৈন যে ধর্মেই বিশ্বাসী হোক না কেন সকলেই একটি পরিবার। আমাদের সরকার সকলকে সঙ্গে নিয়ে ‘সবকা সাথ সবকা বিকাশ সবকা বিশ্বাস’ এই মন্ত্রে এগিয়ে যেতে চাই, যাতে দেশের প্রত্যেকটি পরিবারের উন্নতি, সুখ-সমৃদ্ধি ঘটে এবং দেশ এগিয়ে যেতে পারে। এই সন্ধিক্ষণের মুহুর্তে ঐতিহাসিক কক্ষে আমি সকলকে অযোধ্যায় শ্রী রাম ধাম এবং চমৎকৃত রাম মন্দির নির্মাণের বিষয়ে এক কন্ঠে সমর্থনের জন্য সকলকে আহ্বান জানাচ্ছি।
উত্তর পূর্বাঞ্চলের জন্য সিটিডিপি-র আওতায় মেঘালয়ে মোবাইল পরিষেবা প্রদানের প্রকল্পে মন্ত্রিসভার অনুমোদন

মেঘালয়ে উন্নত মোবাইল পরিষেবা দিতে উত্তর পূর্বাঞ্চলের জন্য একটি সুসংহত টেলি যোগাযোগ উন্নয়ন নীতি (সিটিডিপি) রূপায়নের বিষয়টি কেন্দ্রীয় মন্ত্রিসভা মঞ্জুর করেছে। নতুন দিল্লিতে প্রধানমন্ত্রী নরেন্দ্র মোদীর পৌরহিত্যে গত বুধবার (২৩ মে) মন্ত্রিসভার বৈঠকে বিষয়টি অনুমোদিত হয়। এই প্রকল্প রূপায়নে আনুমানিক ৩ হাজার ৯১১ কোটি টাকা খরচ ধরা হয়েছে। সার্বজনিক পরিষেবা ঋণ তহবিল থেকে ঐ খরচ মেটানো হবে। উল্লেখ করা যেতে পারে, ২০১৪-র ১০ই সেপ্টেম্বর কেন্দ্রীয় মন্ত্রিসভার বৈঠকে উত্তর পূর্বাঞ্চলের এই প্রকল্পটি রূপায়নের জন্য ৫ হাজার ৩৩৬ কোটি ১৮ লক্ষ টাকা মঞ্জুর করা হয়েছিল। বর্তমানে এই প্রকল্প রূপায়নের খরচ বেড়ে ৮ হাজার ১২০ কোটি ৮১ লক্ষ টাকা হয়েছে। এই প্রকল্প রূপায়নের ফলে মেঘালয়ে মোবাইল পরিষেবা নেই এমন সুনির্দিষ্ট কিছু এলাকায় টু জি ও ফোর জি পরিষেবা শুরু করা সম্ভব হবে। একইসঙ্গে, ঐ রাজ্যের জাতীয় মহাসড়ক বরাবর টু জি ও ফোর জি পরিষেবাও পাওয়া যাবে। /…
রাজযোগিনী দাদী জানকি জী’র প্রয়াণে গভীর শোক প্রকাশ প্রধানমন্ত্রীর।

প্রধানমন্ত্রী শ্রী নরেন্দ্র মোদী ব্রহ্ম কুমারীর প্রধান রাজযোগিনী দাদী জানকি জী’র প্রয়াণে গভীর শোক প্রকাশ করেছেন। এক টুইট বার্তায় প্রধানমন্ত্রী বলেছেন “ব্রহ্ম কুমারীর প্রধান রাজযোগিনী দাদী জানকি জী সমাজ সেবায় নিরলস কাজ করে গেছেন ।অন্যের জীবনে পরিবর্তন আনতে তিনি প্রয়াস চালিয়ে গেছেন। মহিলাদের ক্ষমতায়নে তাঁর ভূমিকা ছিল উল্লেখযোগ্য। এই দুঃখের সময় আমি তাঁর অগণিত অনুগামীর প্রতি সমবেদনা জানাচ্ছি। ওম শান্তি।”
শীর্ষআদালত এবং উচ্চ আদালতগুলির বিচারপতিদের বেতন ও ভাতা সংশোধনের প্রস্তাবে সম্মতি কেন্দ্রীয়মন্ত্রিসভার

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ শীর্ষআদালত ও উচ্চ আদালতগুলির বিচারপতি এবং দুই আদালতেরই অবসরপ্রাপ্ত বিচারপতিদের বেতন,গ্র্যাচ্যুইটি, ভাতা, পেনশন ইত্যাদির সংশোধন সম্পর্কিত এক প্রস্তাবে সম্মতি দেওয়াহয়। কেন্দ্রীয় সরকারি কর্মীদের জন্য সপ্তম কেন্দ্রীয় বেতন কমিশনের সুপারিশরূপায়ণের পরিপ্রেক্ষিতে বিচারপতিদের ক্ষেত্রেও বেতন ও ভাতা সহ বিভিন্নসুযোগ-সুবিধা সংশোধনের প্রস্তাবে অনুমোদন দেওয়া হল। মন্ত্রিসভারএই অনুমোদনদানের ফলে শীর্ষ আদালতের বিচারপতি (বেতন ও কাজের শর্তাবলী)আইন, ১৯৫৮ এবংউচ্চ আদালতের বিচারপতি (বেতন ও কাজের শর্তাবলী) আইন, ১৯৫৪-তে প্রয়োজনীয় সংশোধন নিয়েআসার সুযোগ সম্প্রসারিত হল। কারণ, ঐ দুটি আইন অনুসারেই শীর্ষ আদালত এবং উচ্চআদালতের বিচারপতিদের বেতন ও ভাতা সম্পর্কিত সুযোগ-সুবিধাগুলি রূপায়িত হয়ে আসছে। বেতনও ভাতা বৃদ্ধির ফলে ভারতের প্রধান বিচারপতি সহ শীর্ষ আদালতের মোট ৩১ জন বিচারপতি এবংদেশের উচ্চ আদালতগুলির প্রধান বিচারপতি সহ মোট ১,০৭৯ জন বিচারপতি উপকৃত হবেন। এছাড়াও,বেতন সংশোধনের পরিপ্রেক্ষিতে পেনশন, গ্র্যাচ্যুইটি ইত্যাদি খাতে প্রদেয় অতিরিক্তসুযোগ-সুবিধা লাভ করবেন দুই আদালতেরই ২,৫০০ জন অবসরপ্রাপ্ত বিচারপতি। সংশোধিতবেতন, গ্র্যাচ্যুইটি, পেনশন ও পারিবারিক পেনশন কার্যকর হবে ১ জানুয়ারি, ২০১৬ থেকে। /
চিকিৎসক দিবস উপলক্ষ্যে চিকিৎসকদের প্রতি প্রধানমন্ত্রীর শুভেচ্ছা

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী চিকিৎসক দিবস উপলক্ষ্যে চিকিৎসকদের শুভেচ্ছা জানিয়েছেন এবং জীবন রক্ষার কাজে ও পৃথিবীতে সকলের সুস্বাস্থ্য নিশ্চিত করার ক্ষেত্রে তাঁদের ভূমিকার কথা স্বীকার করেছেন। এক ট্যুইট বার্তায় প্রধানমন্ত্রী বলেছেন, “সকল কঠোর পরিশ্রমী চিকিৎসকদের চিকিৎসক দিবসের শুভেচ্ছা জানাই, তাঁরা মানুষের প্রাণ বাঁচাতে এবং পৃথিবীতে সকলের সুস্বাস্থ্যের জন্য গুরুত্বপূর্ণ ভূমিকা পালন করছেন।”
এয়ার ভাইস মার্শাল (অবসরপ্রাপ্ত) চন্দন সিং রাঠোরের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী অবসরপ্রাপ্ত এয়ার ভাইস মার্শাল চন্দন সিং রাঠোরের প্রয়াণে শোক প্রকাশ করেছেন। ট্যুইটে এক শোক বার্তায় প্রধানমন্ত্রী বলেছেন, “অবসরপ্রাপ্ত এয়ার ভাইস মার্শাল চন্দন সিং রাঠোরের নিখুঁত ও বিচক্ষণ সেবা ভারত সর্বাদাই স্মরণে রাখবে। তিনি ছিলেন একজন নির্ভীক বায়ু সেনানী, যিনি এক মজবুত ও নিরাপদ ভারত গড়ে তোলার লক্ষ্যে বিরাট অবদান রেখেছিলেন। তাঁর প্রয়াণে ব্যথিত। তাঁর পরিবারের প্রতি সমবেদনা। ওম শান্তি”।
সিয়াচেনে ভারতীয় সৈনিকদের মৃত্যুতে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী সিয়াচেনে জওয়ানদের মৃত্যুতে শোক প্রকাশ করেছেন। এক বার্তায় প্রধানমন্ত্রী বলেছেন, “সিয়াচেনে সৈনিকদের মৃত্যু অত্যন্ত দুঃখজনক। যেসব বীর জওয়ানরা দেশের জন্য প্রাণ দিলেন, আমি তাঁদের অভিবাদন জানাই। তাঁদের পরিবারবর্গের প্রতি জানাই গভীর শোক”।
যৌথভাবে ডাকটিকিট প্রকাশের লক্ষ্যে ভারত ও আর্মেনিয়ার মধ্যে স্বাক্ষরিত্য সমঝোতাপত্রে মন্ত্রিসভার অনুমোদন

ভারত ও আর্মেনিয়ার মধ্যে যৌথভাবে ডাকটিকিট প্রকাশের লক্ষ্যে স্বাক্ষরিত সমঝোতাপত্র বা মউ সম্পর্কে কেন্দ্রীয় মন্ত্রিসভাকে জানানো হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (৬ ডিসেম্বর) কেন্দ্রীয় মন্ত্রিসভার বৈঠকে এ বিষয়ে জানানো হয়। উল্লেখ করা যেতে পারে, গত জুন মাসে দু’দেশের মধ্যে এই মউ স্বাক্ষরিত হয়েছিল। স্বাক্ষরিত মউ অনুযায়ী ভারতের ডাকবিভাগ এবং আর্মেনিয়ার জাতীয় পোর্টাল অপারেটর ‘নৃত্য’ সম্পর্কিত বিষয়ের ওপর যৌথভাবে ডাকটিকিট প্রকাশে সম্মত হয়েছে। যৌথ উদ্যোগের ডাকটিকিটগুলি গত আগস্ট মাসে প্রকাশ করা হয়। স্মারক এই ডাকটিকিটগুলিতে ভারতের ‘মণিপুরী নৃত্য’ এবং আর্মেনিয়ার ‘হোভারেক’ নৃত্য স্থান পেয়েছে।
প্রধানমন্ত্রী আগামীকাল বারাণসী,  কানপুর ও গাজিয়াবাদ সফরে যাবেন

প্রধানমন্ত্রী শ্রী নরেন্দ্র মোদী আগামীকাল বারাণসী, কানপুর ও গাজিয়াবাদ সফরে যাবেন। এই সফরে প্রধানমন্ত্রী একাধিক উন্নয়নমূলক প্রকল্পের শিলান্যাস করবেন। বারাণসীতে কাশি বিশ্বনাথ মন্দির পরিদর্শন করবেন। একইসঙ্গে কাশির বিশ্বনাথ মন্দির সংলগ্ন রাস্তা ও সৌন্দর্যায়ন প্রকল্পের ভিত্তিপ্রস্তর স্হাপন করবেন। পরে প্রকল্পস্হানগুলিও ঘুরে দেখবেন প্রধানমন্ত্রী। প্রধানমন্ত্রী বারাণসীতে দীনদয়াল হস্তকলা শঙ্কুলে ন্যাশনাল উইম্যান লাইভলিহ্যুড মিট ২০১৯ অনুষ্ঠানে যোগ দেবেন। সেখানে স্বয়ংভর গোষ্ঠীর ৫জন মহিলাকে উৎসাহদান চিঠি প্রদানও করবেন। প্রধানমন্ত্রী সৌরচালিত চরকা, বৈদ্যুতিন চক প্রদান করবেন। বিভিন্ন প্রকল্পের উপভোক্তাকারিদের হাতে পরিষেবা প্রদান করবেন তিনি। একটি জনসভাতেও যোগ দেওয়ার কর্মসূচি রয়েছে প্রধানমন্ত্রীর। কানপুরে প্রধানমন্ত্রী ৬৬০ মেগাওয়াট ক্ষমতাসম্পন্ন নতুন পঙ্কি বিদ্যুৎ কেন্দ্রের উদ্বোধন করবেন। আগ্রা মেট্রো রেল প্রকল্পেরও ভিত্তিপ্রস্তর স্হাপন করবেন তিনি। প্রধানমন্ত্রী আবাস যোজনার আওয়ায় উপভোক্তাকারিদের হাতে চাবি তুলে দেবেন তিনি। সেখানেও একটি জনসভায় ভাষণ দেওয়ার কর্মসূচি রয়েছে তাঁর। এরপর প্রধানমন্ত্রী গাজিয়াবাদে শহীদ স্হল(নতুন বাসস্ট্যান্ড সংলগ্ন) এলাকায় দীলসাদ গার্ডেনের উদ্বোধন করবেন। শহীদ স্হল মেট্রো স্টেশন থেকে মেট্রো রেল যাত্রার সূচনা করবেন প্রধানমন্ত্রী। গাজিয়াবাদে হিন্দোন এয়ারপোর্ট সিভিল টার্মিনালের সূচনা করবেন তিনি। দিল্লী- গাজিয়াবাদে-মেরুট আরটিএস-এর ভিত্তিপ্রস্তরও স্হাপন করবেন প্রধানমন্ত্রী। এছাড়াও শিক্ষা, আবাসন, পানীয় জল সহ বিভিন্ন ক্ষেত্রে একাধিক প্রকল্প উদ্বোধনেরও কর্মসূচি রয়েছে তাঁর।